《一径野花落孤舟春水生画》
明代·张宁

林外春阴晓风作，门径幽深野花落。东家春色过西家，井口篱花乱漂泊。

溪头新水绕门生，扁舟一叶轻如萍。杜陵老病烟波远，欲载诗愁过洞庭。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。